An weidan Punkt bringt aa no de historische Betrochtung: Im Standartdeitschn hod ma bis ins  19. Jhdt eine vuawiegend "Böhmen" bzw. "böhmisch" fia olle Tschechn und eahnare Sproch gsogt; wuascht, vo wo dass san. [2] Aa in vüüle boarischn Dialekte vawendt ma heid no Ausdrück wia "bei de Behm" oda im "behmischn drübm". Aundare Synonyme fian Tschechischn Stoot san Behmei (Niedaöstareich)[3] oda des Behm ("Das Böhm", Oidabayarn)[4]. Des haaßt, es gibt so ois wiar im Tschechischn aa im Boarischn und im öödaren Schriftdeitsch kaan Untaschied zwischn de Weata "Behmisch" (wos streng gnumma nua fia de Leid aus da historischn Region "Behman" passt) und "Tschechisch".